biswa921/orwiki-latest-pages-articles-raw huggingface dataset:
ଝିଲିକ୍ ଭଟ୍ଟାଚାର୍ଯ୍ୟ

ଝିଲିକ୍ ଭଟ୍ଟାଚାର୍ଯ୍ୟ ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ । ୨୦୧୩ ମସିହାରେ ଝିଲିକ୍ ଓଡ଼ିଆ କଥାଚିତ୍ର ଟାର୍ଗେଟ୍ ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହା ପରେ ସେ ଆଖିରେ ଆଖିରେ, ଲଭ୍ ୟୁ ହମେଶା, ସୁପର ମିଛୁଆ, ଜଗା ହାତରେ ପଘା, ବେବି ଆଦି ଚଳଚ୍ଚିତ୍ରରେ ଅଭିନୟ କରିଥିଲେ । 

ପ୍ରାରମ୍ଭିକ ଜୀବନ
ଝିଲିକ୍ ପଶ୍ଚିମବଙ୍ଗର କଲିକାତାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ମୃତ୍ୟୁଞ୍ଜୟ ଭଟ୍ଟାଚାର୍ଯ୍ୟ ଏବଂ ମାଆ ସୁମନା ଭଟ୍ଟାଚାର୍ଯ୍ୟ । ସେ ଇଂରାଜୀ ବିଭାଗରେ ସ୍ନାତକ ହାସଲ କରିବା ପରେ ଭାରତ ନାଟ୍ୟମ୍‌ରେ ସ୍ନାତକୋତ୍ତର ହାସଲ କରିଥିଲେ । ଝିଲିକ୍ ଫ୍ୟାସନ୍ ଡିଜାଇନ୍ ସ‌ହ ସନ୍ତରଣ ଏବଂ ବାସ୍କେଟ ବଲ୍ ଖେଳିବାକୁ ପସନ୍ଦ କରନ୍ତି । ସେ ଏକ ଚଳଚ୍ଚିତ୍ର ରାବଣରେ ନୃତ୍ୟ ନିର୍ଦ୍ଦେଶନା ଦେଇଛନ୍ତି ।

ଅଭିନୟ ଜୀବନ
୨୦୧୩ ମସିହାରେ ଝିଲିକ୍ ଓଡ଼ିଆ କଥାଚିତ୍ର ଟାର୍ଗେଟ୍ ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ରରେ ମିହିର ଦାସଙ୍କ ପୁଅ ଅମ୍ଳାନ ଦାସ ଅଭିନୟ ଆରମ୍ଭ କରିଥିଲେ ।  ସେହି ବର୍ଷ ଝିଲିକ୍ ଏକ ବଙ୍ଗଳା ଚଳଚ୍ଚିତ୍ର କ୍ଲାସ୍‌ମେଟ୍‌ରେ ମଧ୍ୟ ଅଭିନୟ କରିଥିଲେ । ଏହା ପରେ ୨୦୧୪ରେ ଝିଲିକ୍ ସାର୍ଥକ ମୁଭିଜ୍‌ର ଚଳଚ୍ଚିତ୍ର ଆଖିରେ ଆଖିରେରେ ନାୟକ ବାବୁଶାନ୍‌ଙ୍କ ସ‌ହ ଅଭିନୟ କରିଥିଲେ । ପରବର୍ତ୍ତୀ ସମୟରେ ସେ ବାବୁଶାନ୍‌ଙ୍କ ସ‌ହ ଲେଖୁ ଲେଖୁ ଲେଖିଦେଲି, ସୁପର ମିଛୁଆ, ଜବରଦସ୍ତ ପ୍ରେମିକ ଆଦି ଚଳଚ୍ଚିତ୍ରରେ ଅଭିନୟ କରିଥିଲେ । 

ଝିଲିକ୍ ଅଭିନେତା ଅରିନ୍ଦମ ରାୟଙ୍କ ସ‌ହ ଲଭ୍ ୟୁ ହମେଶାରେ ଅଭିନୟ କରିଥିଲେ । ଅଭିନେତା ଅନୁଭବ ମହାନ୍ତିଙ୍କ ସ‌ହ ଝିଲିକ୍ ଜଗା ହାତରେ ପଘା, ଅଗସ୍ତ୍ୟ, ବେବି ଚଳଚ୍ଚିତ୍ରରେ ଅଭିନୟ କରିଥିଲେ ।

୨୦୧୭ରେ ଝିଲିକ୍ ଅଭିନେତା ସମ୍ବିତ ଆଚାର୍ଯ୍ୟଙ୍କ ସ‌ହ ତମକୁ ଦେଖିଲା ପରେ ଚଳଚ୍ଚିତ୍ରରେ ଅଭିନୟ କରିଥିଲେ । ଏହାପରେ ସେ ନାୟକ ଜ୍ୟୋତି ରଞ୍ଜନ ନାୟକଙ୍କ ସ‌ହ ତୁ ମୋ ହିରୋ କଥାଚିତ୍ରରେ ଅଭିନୟ କରିଥିଲେ । ଦୀପାବଳୀ ସମୟରେ ଏହି କଥାଚିତ୍ରଟିର ମୁକ୍ତିଲାଭ କରିଥିଲା । ଏହି କଥାଚିତ୍ରଟିରେ ଝିଲିକ୍ ଜଣେ ମାଆ ଭୂମିକାରେ ଅଭିନୟ କରିଥିଲେ ।

୨୦୧୮ରେ ଝିଲିକ୍ ଏବଂ ଜ୍ୟୋତିଙ୍କ ଅଭିନୀତ ଚଳଚ୍ଚିତ୍ର ଓଲେ ଓଲେ ଦିଲ୍ ବୋଲେ ମୁକ୍ତିଲାଭ କରିଥିଲା ପଣା ସଂକ୍ରାନ୍ତି ଅବସରରେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ କୈଳାସ ମହାପାତ୍ର । ସିଦ୍ଧାନ୍ତ ମହାପାତ୍ର, ମିହିର ଦାସ, ରାଜୀବ, ପ୍ରିୟଙ୍କା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୀତ କଥାଚିତ୍ର
 ବର୍ଷ  ଚଳଚ୍ଚିତ୍ର  ଭୂମିକା  ମନ୍ତବ୍ୟ ୨୦୧୩  ଟାର୍ଗେଟ୍  ସ୍ନେହା  ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କ୍ଲାସ୍‌ମେଟ୍  ତାନି  ବଙ୍ଗଳା ଚଳଚ୍ଚିତ୍ର  ୨୦୧୪  ଆଖିରେ ଆଖିରେ  ପ୍ରିୟା  ଲେଖୁ ଲେଖୁ ଲେଖିଦେଲି  ଅମ୍ରିତା   ୨୦୧୫  ସୁପର ମିଛୁଆ  ଜୁଲି/ଇସା ଛୋଟରାୟ   ଲଭ୍ ୟୁ ହମେଶା  ଖୁସି  ଜଗା ହାତରେ ପଘା  ଚୁମୁକୀ  ୨୦୧୬  ଜବରଦସ୍ତ ପ୍ରେମିକ  ସାଲିନୀ  ଅଗସ୍ତ୍ୟ  ନେହା ଜଗଦେବ୍   ବେବି   ୨୦୧୭  ତମକୁ ଦେଖିଲା ପରେ   ତୁ ମୋ ହିରୋ    ୨୦୧୮  ଓଲେ ଓଲେ ଦିଲ୍ ବୋଲେ   

ଆଧାର

ଅଧିକ ତ‌ଥ୍ୟ
 

ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବଙ୍ଗଳା କଥାଚିତ୍ର ଅଭିନେତ୍ରୀ
ନିବେଦିତା ପ୍ରଧାନ

ନିବେଦିତା ପ୍ରଧାନ, ଓଡ଼ିଶାର ଜଣେ ରାଜନୈତିକ ନେତା ।http://odishaassembly.nic.in/memberprofile.aspx?img=43 ସେ କଟକ ସଦର ବିଧାନ ସଭା ନିର୍ବାଚନ ମଣ୍ଡଳିରୁ ୨୦୦୦ ମସିହାରେ ଭାରତୀୟ ଜନତା ପାର୍ଟିର ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।http://eci.nic.in/eci_main/StatisticalReports/SE_2000/STAT_REPORT_OR_LA_2000.pdf ସେ ମଧ୍ୟ ଓଡ଼ିଶାର ପ୍ରଥମ ମହିଳା ମେୟର ଭାବେ କଟକ ନଗର ନିଗମରୁ ନିର୍ବାଚିତ ହୋଇଥିଲେ ।https://www.telegraphindia.com/1140214/jsp/odisha/story_17935175.jsp#.WPmPEUWGPIU

 ଜୀବନୀ 
ନିବେଦିତା ପ୍ରଧାନ, ୧୯୬୩ ମସିହା ଜୁଲାଇ ମାସ ୭ ତାରିଖରେ ଜନ୍ମ ଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଥିଲା ନୃସିଂହ ଚରଣ ପ୍ରଧାନ ।

 ଆଧାର 

ଶ୍ରେଣୀ:୧୯୬୩ ଜନ୍ମ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ପ୍ରଥମ ଓଡ଼ିଆ ମହିଳା
ଶ୍ରେଣୀ:ଓଡ଼ିଆ ମହିଳା ରାଜନୀତିଜ୍ଞ
ମନ୍ନାରା ଚୋପ୍ରା

‌ମନ୍ନାରା ଚୋପ୍ରା‌ (ଜନ୍ମ: ୨୯ ମାର୍ଚ୍ଚ ୧୯୯୧) ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଏବଂ ମଡେଲ । ମନ୍ନାରା ହିନ୍ଦୀ ଏବଂ ତେଲୁଗୁ ଚଳଚ୍ଚିତ୍ରରେ ଅଭିନୟ କରନ୍ତି । ମନ୍ନାରା ହିନ୍ଦୀ ଚଳଚ୍ଚିତ୍ର ‌ଜିଦ୍‌ ଜରିଆରେ ୨୦୧୪ରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହା ପୂର୍ବରୁ ସେ ୨୦୧୪ରେ ତେଲୁଗୁ ଚଳଚ୍ଚିତ୍ର ‌ପ୍ରେମା ଜୀମା ଜାନ୍‌ତା ନାଇ‌ ଜରିଆରେ ପ୍ରଥମ ଅଭିନୟ ଆରମ୍ଭ କରିଥିଲେ ।

ପ୍ରାରମ୍ଭିକ ଜୀବନ ଏବଂ ପରିବାର
ମନ୍ନାରା ହରିୟାଣାର ଅମ୍ବଲାଠାରେ ୧୯୧୧ ମସିହା ମାର୍ଚ୍ଚ ୨୯ରେ ଜନ୍ମଗ୍ରହଣ କରିଥିଲେ । ତାଙ୍କର ଜନ୍ମ‌ବେଳେ ତାଙ୍କର ଜଣେ ସମ୍ପର୍କୀୟ ଭାଇ ତାଙ୍କୁ ଦେଖି ବାର୍ବୀ କଣ୍ଢେଇ ଅନୁସାରେ ‌ବାର୍ବି‌ ବୋଲି କ‌ହିଥିଲେ ଯାହାକି ତାଙ୍କ ମାଆଙ୍କୁ ପସନ୍ଦ ହୋଇଯାଇଥିଲା ଏବଂ ସେ ତାଙ୍କର ନାମ ମଧ୍ୟ ବାର୍ବି ବୋଲି ରଖିଦେଇଥିଲେ ।Priyanka Chopra is my guardian angel – Times of India. Timesofindia.indiatimes.com (21 January 2013). Retrieved on 2017-04-11 ମାତ୍ର ପରବର୍ତ୍ତୀ ସମୟରେ ତାଙ୍କର ସେହି ନାମକୁ ବଦଳାଇଦିଆଯାଇ ‌ମନ୍ନାରା‌ ରଖାଯାଇଥିଲା । ତାଙ୍କର ମାଆ ଜଣେ ଗ‌ହଣା ସଜ୍ଜକ ଏବଂ ବାପା ଜଣେ ଓକିଲ ।'I was unsure of going topless' – Rediff.com Movies. Rediff.com (10 November 2014). Retrieved on 2017-04-11 ମନ୍ନାରା ଦିଲ୍ଲୀର ଏକ କଲେଜରୁ ବାଣିଜ୍ୟରେ ସ୍ନାତକ ହାସଲ କରିଛନ୍ତି ।

ମନ୍ନାରାଙ୍କର ଭଉଣୀମାନେ ହେଲେ: ପ୍ରିୟଙ୍କା ଚୋପ୍ରା, "Priyanka Chopra's cousin, Mannara is riding high on success". Timesofindia.indiatimes.com (11 January 2016). Retrieved on 2017-04-11 ପରିଣୀତି ଚୋପ୍ରା, ଏବଂ ମୀରା ଚୋପ୍ରା

thumb|upright=1.2|୨୦୧୪ ମସିହାରେ ମନାରା ତାଙ୍କ ଭଉଣୀ ପ୍ରିୟଙ୍କା ସହ

ଅଭିନୟ ଜୀବନ
ପାଠପଢ଼ା ସରିବା ପରେ ମନ୍ନାରା ମୁମ୍ବାଇରେ ମଡେଲିଂ ଆରମ୍ଭ କରିଥିଲେ ଏବଂ ସେଠାରେ ସେ କିଛି ବିଜ୍ଞାପନରେ ଅଭିନୟ କରିଥିଲେ । ମନ୍ନାରା ତାଙ୍କ ଭଉଣୀ ପ୍ରିୟଙ୍କା ଚୋପ୍ରାଙ୍କ ସ‌ହ ମଧ୍ୟ ୩ଟି ବିଜ୍ଞାପନରେ ଅଭିନୟ କରିଛନ୍ତି ।There’s a new Barbie in town – Bangalore. The Hindu (5 March 2013). Retrieved on 2017-04-11 ସେ ଚଳଚ୍ଚିତ୍ରରେ ଅଭିନୟ କରିବା ପୂର୍ବରୁ ଜଣେ ନୃତ୍ୟ ଶିକ୍ଷକଙ୍କ ପାଖରେ କାର୍ଯ୍ୟ କରୁଥିଲେ ଏବଂ ସେ ହିପ୍ ହପ୍ ଏବଂ ବେଲି ଡ୍ୟାନ୍ସ ଶିଖିଥିଲେ ।Taking Life as it Comes . The New Indian Express (11 November 2014). Retrieved on 2017-04-11."Priyanka Chopra's sister Mannara is not new to acting". Timesofindia.indiatimes.com (24 November 2014). Retrieved on 2016-12-29.

୨୦୧୪ରେ ମନ୍ନାରା ତେଲୁଗୁ ଚଳଚ୍ଚିତ୍ର ‌ପ୍ରେମା ଜୀମା ଜାନ୍‌ତା ନାଇ‌ରେ ପ୍ରଥମ ଅଭିନୟର ସୁଯୋଗ ପାଇଥିଲେ । ଏବଂ ସେହି ବର୍ଷ ସେ ହିନ୍ଦୀ ଚଳଚ୍ଚିତ୍ର ‌ଜିଦ୍‌ରେ ମଧ୍ୟ ହିନ୍ଦୀ କଥାଚିତ୍ର ଜଗତରେ ଅଭିନୟର ଅୟମାରମ୍ଭ କରିଥିଲେ ।"Zid Movie Review | Mannara, Karanvir Bohra". ‌Koimoi‌."Box Office Collection: Mannara's 'Zid' Rakes in ₹8 Crore; Emraan's 'Ungli' has Average Opening Weekend". ‌International Business Times‌. 1 December 2014. ଏହା ପରେ ସେ ତିନୋଟି ତେଲୁଗୁ ଚଳଚ୍ଚିତ୍ରରେ ଅଭିନୟ କରିଥିଲେ ।"Priyanka Chopra’s cousin Mannara Chopra busy in Tollywood". Deccanchronicle.com. Retrieved on 11 April 2017.

ଅଭିନୀତ କଥାଚିତ୍ର
 ୨୦୧୪: ପ୍ରେମା ଜୀମା ଜାନ୍‌ତା ନାଇ (ତେଲୁଗୁ)
 ୨୦୧୪: ଜିଦ୍ (ହିନ୍ଦୀ)
 ୨୦୧୬: ଜକ୍କାନ୍ନା (ତେଲୁଗୁ)
 ୨୦୧୬: ଥିକ୍କା (ତେଲୁଗୁ)
 ୨୦୧୭: ରୋଗ୍ (ତେଲୁଗୁ/କନ୍ନଡ଼)

ଆଧାର

ଅଧିକ ତ‌ଥ୍ୟ

 

ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୯୧ ଜନ୍ମ
ଶ୍ରେଣୀ:କନ୍ନଡ଼ କଥାଚିତ୍ର ଅଭିନେତ୍ରୀ
କ୍ରୀତି ସନନ

‌କ୍ରୀତି ସନନ‌ (ଜନ୍ମ: ୨୭ ଜୁଲାଇ ୧୯୯୦) ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଯିଏକି ହିନ୍ଦୀ ଏବଂ ତେଲୁଗୁ ଚଳଚ୍ଚିତ୍ରରେ ଅଭିନୟ କରନ୍ତି ।Telugu is a challenge କ୍ରୀତି ମଡେଲିଂ ଆରମ୍ଭ କରିବା ପରେ ସୁକୁମାରଙ୍କର ଚଳଚ୍ଚିତ୍ର ‌୧: ନେନୁ ଓକ୍କାଡ଼ିନେ‌ରେ ମହେଶ ବାବୁଙ୍କ ସ‌ହ ପ୍ରଥମ ଚଳଚ୍ଚିତ୍ରରେ ଅଭିନୟ କରିଥିଲେ । ତେଲୁଗୁ ଚଳଚ୍ଚିତ୍ରରେ ଅଭିନୟ ଆରମ୍ଭ କରିବା ପରେ କ୍ରୀତି ହିନ୍ଦୀ କଥାଚିତ୍ର ‌ହିରୋପନ୍ଥୀ‌ରେ ନାୟକ ଟାଇଗର ଶ୍ରଫଙ୍କ ସ‌ହ ଅଭିନୟ ଆରମ୍ଭ କରିଥିଲେ । କ୍ରୀତି ତାଙ୍କର ପ୍ରଥମ ଚଳଚ୍ଚିତ୍ରର ଅଭିନୟ ପାଇଁ ଫିଲ୍ମ‌ଫେୟାରର ଶ୍ରେଷ୍ଠ ନବାଗତା ନାୟିକା ସମ୍ମାନ ପାଇଥିଲେ । ଏହା ପରେ କ୍ରୀତି କିଛି ତେଲୁଗୁ ଏବଂ ‌ଦିଲ୍‌ୱାଲେ‌ ଭଳି ହିନ୍ଦୀ ଚଳଚ୍ଚିତ୍ରରେ ଅଭିନୟ କରିଛନ୍ତି ।

ପ୍ରାରମ୍ଭିକ ଜୀବନ
କ୍ରୀତି ୨୭ ଜୁଲାଇ ୧୯୯୦ରେ ଦୀଲ୍ଲିରେ ଜନ୍ମଗ୍ରହଣ କରିଥିଲେ । ତାଙ୍କର ପିତା ରାହୁଲ ସନନ ଜଣେ ଚାଟାର୍ଡ଼ ଆକାଉଣ୍ଟାଣ୍ଟ ଏବଂ ମାତା ଜଣେ ଗୀତା ସନନ ଦିଲ୍ଲୀ ବିଶ୍ୱବିଦ୍ୟାଳୟର ଜଣେ ଅଧ୍ୟାପିକା । କ୍ରୀତି ସନନଙ୍କର ଜଣେ ସାନ ଭଉଣୀ ଅଛନ୍ତି, ନୁପୂର ସନନ । କ୍ରୀତି ଆର୍.କେ. ପୁରମ୍‌ର ଦିଲ୍ଲୀ ପବ୍ଲିକ୍ ସ୍କୁଲରୁ ବିଦ୍ୟାଳୟ ଶିକ୍ଷା ଶେଷ କରିବା ପରେ ବୈଦୁତିକ ଯୋଗାଯୋଗରେ ସ୍ନାତକ ହାସଲ କରିଥିଲେ ।

ଅଭିନୟ ଜୀବନ
କ୍ରୀତି ୨୦୧୪ରେ ସୁକୁମାରଙ୍କର ତେଲୁଗୁ କଥାଚିତ୍ର ‌୧: ନେନୁ ଓକ୍କାଡ଼୍‌ନି‌ରେ ମହେଶ ବାବୁଙ୍କ ସ‌ହ ଅଭିନୟ ଆରମ୍ଭ କରିଥିଲେ । ଏହା ପରେ ସେ ନାୟକ ଟାଇଗର ଶ୍ରଫଙ୍କ ସ‌ହ ହିନ୍ଦୀ କଥାଚିତ୍ର ‌ହିରୋପନ୍ଥୀ‌ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ରରେ କ୍ରୀତିଙ୍କର ଅଭିନୟ ପାଇଁ ତାକୁ ଫିଲ୍ମ‌ଫେୟାରରେ ଶ୍ରେଷ୍ଠ ନବାଗତା ପୁରସ୍କାର ମିଳିଥିଲା । 

ଏହା ପରେ କ୍ରୀତି ତେଲୁଗୁ ଚଳଚ୍ଚିତ୍ର ‌ଦୋହଚାୟ‌ରେ ଅଭିନେତା ନାଗା ଚୈତନ୍ୟ ଅକ୍କିନେନିଙ୍କ ସ‌ହ ଅଭିନୟ କରିଥିଲେ । ତା' ପରେ ସେ ରୋହିତ ଶେଟ୍ଟିଙ୍କ ହିନ୍ଦୀ ଚଳଚ୍ଚିତ୍ର ‌ଦିଲ୍‌ୱାଲେ‌ରେ ମଧ୍ୟ ଅଭିନୟ କରିଥିଲେ । କ୍ରୀତି ଚଳଚ୍ଚିତ୍ର ସ‌ହ କଛି ଆଲ୍‌ବମ୍‌ରେ ମଧ୍ୟ ଅଭିନୟ କରିଛନ୍ତି ।

ଅଭିନୀତ କଥାଚିତ୍ର
 ୨୦୧୪: ୧- ନେନୁ ଓକ୍କାର୍ଡ଼ନି (ତେଲୁଗୁ)
 ୨୦୧୪: ହିରୋପନ୍ଥୀ (ହିନ୍ଦୀ)
 ୨୦୧୫: ଦୋହଚାୟ (ତେଲୁଗୁ)
 ୨୦୧୫: ଦିଲ୍‌ୱାଲେ (ହିନ୍ଦୀ)
 ୨୦୧୭: ରାବ୍‌ତା (ହିନ୍ଦୀ)
 ୨୦୧୭: ବରେଲି କି ବର୍ଫି (ହିନ୍ଦୀ)

ଆଧାର

ଆଧିକ ତ‌ଥ୍ୟ

 

ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୯୦ ଜନ୍ମ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଲେସ୍‌ଲି ତ୍ରିପାଠୀ

ଲେସ୍‌ଲି ତ୍ରିପାଠୀ ଜଣେ ଭାରତୀୟ କଥାଚିତ୍ର ଅଭିନେତ୍ରୀ । ସେ ପ୍ରଥମେ ଓଡ଼ିଆ ଆଲବମ୍‌ରେ ଅଭିନୟ ଆରମ୍ଭ କରିଥିଲେ । ହିନ୍ଦୀ ଚଳଚ୍ଚିତ୍ର ଡବ୍ଲ୍ୟୁ (W) ମାଧ୍ୟମରେ ସେ କଥାଚିତ୍ରରେ ପ୍ରଥମ ଅଭିନୟ ଆରମ୍ଭ କରିଥିଲେ । ଏହା ପରେ ସେ ଦକ୍ଷିଣ ଭାରତର ତେଲୁଗୁ ଏବଂ ତାମିଲ ଚଳଚ୍ଚିତ୍ରରେ ଅଭିନୟ ଆରମ୍ଭ କରିଥିଲେ । ଏହା ପୂର୍ବରୁ ସେ କିଛି ହିନ୍ଦୀ ଗୀତରେ ମଧ୍ୟରେ ମଧ୍ୟ ଅଭିନୟ କରିଥିଲେ ।

ପ୍ରାରମ୍ଭିକ ଜୀବନ
ଲେସ୍‌ଲି ଓଡ଼ିଶାର କେନ୍ଦ୍ରାପଡ଼ାରେ ଜନ୍ମଗ୍ରହଣ କରିଥିଲେ । ତାଙ୍କର ବାପା ଶୈଳେନ୍ଦ୍ର ନାରାୟଣ ତ୍ରିପାଠୀ ଜଣେ ଇଂରାଜୀ ଅଧ୍ୟାପକ ଏବଂ ମାଆ ଅଶୋକା ତ୍ରିପାଠୀ ଜଣେ ଇଂରାଜୀ ଶିକ୍ଷକ । ଲେସ୍‌ଲି ଚେନ୍ନାଇର ଏସିଆନ୍ କଲେଜ ଅଫ୍ ଜର୍ଣ୍ଣାଲିଜିମ୍‌ରୁ ସାମ୍ବାଦିକତା କରିଥିଲେ । ସେ ମହିଳା ସଂରକ୍ଷଣ ପାଇଁ କିଛି ପ୍ରସଙ୍ଗ ଲେଖିବା ସ‌ହ ବିଭିନ୍ନ କାର୍ଯ୍ୟକ୍ରମର ଆୟୋଜନ କରିଥିଲେ । ଲେସ୍‌ଲି ହିନ୍ଦୀ ଚଳଚ୍ଚିତ୍ରରେ ଅଭିନୟ କରିବା ଆଗରୁ ଓଡ଼ିଆ ଆଲବମ୍‌ରେ ଅନେକ ଗୀତରେ ଅଭିନୟ କରିଥିଲେ ।

୨୦୦୮ ମସିହାରେ ଲେସ୍‌ଲି ପୋଲିସ୍ ସୁରକ୍ଷା ଲୋଡ଼ିଥିଲେ । ରାଜା ଆଚାର୍ଯ୍ୟ ନାମକ ଜଣେ ଗ୍ୟାଙ୍ଗଷ୍ଟାର ଲୋସ୍‌ଲିଙ୍କୁ ହଇରାଣ କରୁଥିଲେ । ଏହି ଘଟଣାକୁ ଜୁଡ଼ୋ କୋଚ୍ ବିରଞ୍ଚି ଦାସ ସମାଧାନ କରିବାକୁ ଚେଷ୍ଟା କରିଥିଲେ । ଫଳସ୍ୱରୂପ ବିରଞ୍ଚିଙ୍କର ହତ୍ୟା କରିଦିଆଯାଇଥିଲା ।

ଲେସ୍‌ଲି ମହାନ‌ଦୀ ସୁରକ୍ଷା ଯୋଜନାରେ ଜଣେ ଯୁବ ବାର୍ତ୍ତାବ‌ହ ଭାବରେ ନିଯୁକ୍ତ ହୋଇଥିଲେ ।

ଅଭିନୟ ଜୀବନ
ଲେସ୍‌ଲି ପ୍ରାରମ୍ଭରୁ ଓଡ଼ିଆ ଆଲ୍‌ବମ୍‌ରେ ଅଭିନୟ ଆରମ୍ଭ କରିଥିଲେ । ସେ ଓଡ଼ିଆ ଅଲ୍‌ବମ୍‌ରେ ଅଭିନୟ ଆରମ୍ଭ କରିଥିଲେ ଗିରିଶ ମହାନ୍ତିଙ୍କ ସ‌ହ । ଏହା ପରେ ତାଙ୍କୁ ଓଡ଼ିଆ ଚଳଚ୍ଚିତ୍ରରେ କାମ ପାଇଥିଲେ ମାତ୍ର ଜୁଡ଼ୋ କୋଚ୍ ବିରଞ୍ଚି ହତ୍ୟା ସମୟରେ ଅଭିଯୁକ୍ତ ରାଜା ଆଚାର୍ଯ୍ୟଙ୍କ ପାଇଁ ତାଙ୍କୁ ଓଡ଼ିଆ ଚଳଚ୍ଚିତ୍ରରେ କୌଣସି କାମ ମିଳିନଥିଲା ଏବଂ ମିଳିଥିବା କାମ ହାତରୁ ଚାଲିଯାଇଥିଲା । ଏହା ପରେ ଲେସ୍‌ଲି ଓଡ଼ିଶା ଛାଡ଼ି ମୁମ୍ବାଇ ଚାଲିଯାଇଥିଲେ । ସେଠାରେ ସେ ପ୍ରଥମେ ତିନି ମାସ ପାଇଁ ବିଜିନେସ୍ କମୁନିକେସନ୍‌ ପଢ଼ାଇଥିଲେ । ଏହା ପରେ ଲେସ୍‌ଲି ଚେନ୍ନାଇରେ ସାମ୍ବାଦିକତା ପଢ଼ିଥିଲେ ଏବଂ ଆଜ୍ ତକ୍‌ରେ ଯୋଗ ଦେଇଥିଲେ । ସେଠାରେ ସେ ପ୍ରଥମ ସାକ୍ଷାତକାର ଶାହାରୁଖ ଖାଁଙ୍କର ନେଇଥିଲେ । ଏହା ପରେ ସେ ହିନ୍ଦୀ କଥାଚିତ୍ରରେ ଅଭିନୟ ପାଇଁ ସୁଯୋଗ ପାଇଥିଲେ । ହିନ୍ଦୀ ଚଳଚ୍ଚିତ୍ର ଡବ୍ଲ୍ୟୁ (W)ରେ ପ୍ରଥମ ଅଭିନୟ ଆରମ୍ଭ କରିଥିଲେ । ଏହା ପରେ ସେ ତେଲଗୁ ଚଳଚ୍ଚିତ୍ର ଏବଂ ତାମିଲ ଚଳଚ୍ଚିତ୍ରରେ ଅଭିନୟର ସୁଯୋଗ ପାଇଥିଲେ ।

ଅଭିନୀତ କଥାଚିତ୍ର
 ବର୍ଷ  ଚଳଚ୍ଚିତ୍ର  ଭାଷା  ୨୦୧୪  ଡବ୍ଲ୍ୟୁ (W)  ହିନ୍ଦୀ ୨୦୧୪ ଚୁସିନୋଡ଼ିକି ଚୁସିନ୍ତା  ତେଲୁଗୁ ୨୦୧୬  ଇଧୁ ବେଦାଲମ୍ ସୋଲ୍ଲୁମ୍ କାଧାଇ  ତାମିଲ

ଆଧାର

ଅଧିକ ତ‌ଥ୍ୟ

 

ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ଶ୍ରେଣୀ:କେନ୍ଦ୍ରାପଡ଼ା ଜିଲ୍ଲାର ଲୋକ
ଶ୍ରେଣୀ:ଓଡ଼ିଶାର ଅଭିନେତ୍ରୀ
ଟପୋରି

ଟପୋରି, ୨୦୧୭ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି ଚଳଚ୍ଚିତ୍ରଟି ୧୩ ଅପ୍ରେଲ ୨୦୧୭ରେ ମୁକ୍ତିଲାଭ କରିଥିଲେ । ଚଳଚ୍ଚିତ୍ରର ପ୍ରଯୋଜନା କରିଥିଲେ ଆଦିକନ୍ଦ ସାହୁ ଏବଂ ନିର୍ଦ୍ଦେଶନା ଦେଇଥିଲେ ବିଶ୍ୱଜିତ ପଣ୍ଡା । ସଙ୍ଗୀତ ନିର୍ଦ୍ଦେଶନା ଦେଇଥିଲେ ଆସାଦ୍ ନିଜାମ୍ ଏବଂ ଗୀତ ରଚନା କରିଥିଲେ ତପୁ ନାୟକ ।

ଅର୍ଦ୍ଧେନ୍ଦୁ ଏବଂ ଅନ୍ୱେଶା ଏହି ଚଳଚ୍ଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ । ପ୍ରତିଭା ପଣ୍ଡା, ମିହିର ଦାସ, ପ୍ରଜ୍ଞା ଖଟୁଆ, ଜ୍ଞାନ, ଗୁଡ୍ଡୁ, ହରିହର ଦାସ, ଅମର ପ୍ରମୁଖ କଳାକାରମାନେ ଏହି ଚଳଚ୍ଚିତ୍ରଟିରେ ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ଅର୍ଦ୍ଧେନ୍ଦୁ ସାହୁ
 ଅନ୍ୱେଶା
 ପ୍ରତିଭା ପଣ୍ଡା
 ମିହିର ଦାସ
 ପ୍ରଜ୍ଞା ଖଟୁଆ
 ଜ୍ଞାନ
 ଗୁଡ୍ଡୁ
 ହରିହର ଦାସ
 ଅମର

କାହାଣୀ

ଗୀତ ଏବଂ ସଙ୍ଗୀତ
ଏହି ଚଳଚ୍ଚିତ୍ରର ଗୀତ ରଚନା କରିଥିଲେ ତବୁ ନାୟକ ଏବଂ ସଙ୍ଗୀତ ନିର୍ଦ୍ଦେଶନା ଦେଇଥିଲେ ଆସାଦ୍ ନିଜାମ୍ । ଚଳଚ୍ଚିତ୍ରରେ କଣ୍ଠଦାନ କରିଥିବା ପ୍ରମୁଖ ଗାୟକମାନେ ହେଲେ: ଉଦିତ ନାରାୟଣ, ବିନୋଦ ରାଠୋଡ, କୁଳଦୀପ, ଦିକ୍‌ସୁ, ସତ୍ୟଜିତ୍ ପ୍ରଧାନ ।

ଗୀତ
 ଗୀତ  ରଚନା  କଣ୍ଠଦାନ ତୋ ମନ‌କୁ ଚୋରି କରି    ଟପୋରି    ପଖି ପଖି   ଉଦିତ ନାରାୟଣ  ତୋ ବିନା    ଆମେ ସୁନା ପିଲା   

ଆଧାର

ବାହାର ଆଧାର
 

ଶ୍ରେଣୀ:୨୦୧୭ର ଓଡ଼ିଆ କଥାଚିତ୍ର
ସୀତାରାମଙ୍କ ବାହାଘର କଳିଯୁଗରେ

ସୀତାରାମଙ୍କ ବାହାଘର କଳିଯୁଗରେ ୨୦୧୭ରେ ମୁକ୍ତିଲାଭ କରିଥିବା ଓଡ଼ିଆ ଏବଂ ତେଲୁଗୁ କଥାଚିତ୍ର । ଓଡ଼ିଆ କଥାଚିତ୍ର ଜଗତ ଏବଂ ତେଲୁଗୁ କଥାଚିତ୍ର ଜଗତର କଳାକାରଙ୍କ ସମିଶ୍ରଣରେ ନିର୍ମିତ ଏହି ଚଳଚ୍ଚିତ୍ରଟି ପ୍ରଥମ ଓଡ଼ିଆ ଏବଂ ତେଲୁଗୁ ଭାଷାରେ ମୁକ୍ତିଲାଭ କରିଥିବା ଚଳଚ୍ଚିତ୍ର । ଏହି ଚଳଚ୍ଚିତ୍ରଟି ୩୧ ମାର୍ଚ୍ଚ ୨୦୧୭ରେ ମୁକ୍ତିଲାଭ କରିଥିଲା । ତେଲୁଗୁ ନିର୍ଦ୍ଦେଶକ ଜି.ଏନ୍.ଏସ୍. ପ୍ରସାଦଙ୍କ ନିର୍ଦ୍ଦେଶନାରେ ନିର୍ମିତ ହୋଇଥିଲା ଏହି ଚଳଚ୍ଚିତ୍ରଟି । ଚଳଚ୍ଚିତ୍ରଟିର ପ୍ରଯୋଜନା କରିଥିଲେ ଏଦୁପୁଗନ୍ତି ଶେଷଗିରି ଏବଂ ମରେଦୀ ପିଚ୍ଚି ରେଡ୍ଡି । ଓଡ଼ିଆ ଚଳଚ୍ଚିତ୍ର ପାଇଁ ସଂଳାପ ଲେଖିଥିଲେ ଡଃ ରଜନୀ ରଞ୍ଜନ । ଓଡ଼ିଆ ଗୀତ ପାଇଁ ଗୀତ ରଚନା କରିଥିଲେ ଅରୁଣ ମନ୍ତ୍ରୀ ଏବଂ ନିର୍ମଳ ନାୟକ । 

ଏହି ଚଳଚ୍ଚିତ୍ରରେ ଓଡ଼ିଆ କଳାକାର ସବ୍ୟସାଚୀ ମିଶ୍ର, ବିଜୟ ମହାନ୍ତି, ଅନିତା ଦାସ, ପପୁ ପମ ପମ, ଜୀବନ ପଣ୍ଡା, ମନୀଶା ଚାଟାର୍ଜୀ ଆଦି ଅଭିନୟ କରିଥିଲେ ।  ତେଲୁଗୁ କଳାକାର ମନେଶା, ସୁମନ ତଲ‌ୱାର, ନେହା ଆଦି ଅଭିନୟ କରିଥିଲେ । 

ଅଭିନୟ
ସୀତାରାମଙ୍କ ବାହାଘର କଳିଯୁଗରେ ଚଳଚ୍ଚିତ୍ରରେ ଅଭିନୟ କରିଥିବା ପ୍ରମୁଖ କଳାକାରମାନେ ହେଲେ:
 ସବ୍ୟସାଚୀ ମିଶ୍ର 
 ମନେଶା
 ସୁମନ ତଲ‌ୱାର
 ବିଜୟ ମହାନ୍ତି
 ଅନିତା ଦାସ
 ପପୁ ପମ ପମ
 ଜୀବନ ପଣ୍ଡା
 ନେହା

କାହାଣୀ

ଗୀତ ଏବଂ ସଙ୍ଗୀତ
ଏହି ଚଳଚ୍ଚିତ୍ରର ଓଡ଼ିଆ ଗୀତ ରଚନା କରିଥିଲେ ଅରୁଣ ମନ୍ତ୍ରୀ ଏବଂ ନିର୍ମଳ ନାୟକ । ସଙ୍ଗୀତ ନିର୍ଦ୍ଦେଶନା ଦେଇଥିଲେ କ୍ରିଷ୍ଣା କାବାଦିୟା । ଗୀତଗୁଡ଼ିକର କଣ୍ଠାଦାନ କରିଥିଲେ ବିଭୁ କିଶୋର, ସତ୍ୟଜିତ ଚରଣ, ହ୍ୟୁମାନ ସାଗର, ସଞ୍ଜୁ ମହାନ୍ତି, ସବ୍ୟସାଚୀ ମିଶ୍ର, ଅସୀମା । 

ଗୀତ
 ଗୀତ  ରଚନା  କଣ୍ଠଦାନ ସୀତାରାମଙ୍କ ହେବ ବାହାଘର  ଅରୁଣ ମନ୍ତ୍ରୀ   ଚୁମ୍ମା ଫୋଟକା  ନିର୍ମଳ ନାୟକ  ହ୍ୟୁମାନ ସାଗର, ସଞ୍ଜୁ ମହାନ୍ତି ତୁ ବିଛୁଆତି ମାର୍କା  ନିର୍ମଳ ନାୟକ  ସବ୍ୟସାଚୀ, ଅସୀମା   କାହିଁକି ମନେପଡ଼ୁ ଏତେ  ଅରୁଣ ମନ୍ତ୍ରୀ  ହ୍ୟୁମାନ ସାଗର

ପୁରସ୍କାର
ଚଳଚ୍ଚିତ୍ର ପତ୍ରିକା "ଚଳଚ୍ଚିତ୍ର ଜଗତ"ର ପ୍ରତିଭା ସମ୍ମାନ ଉତ୍ସବରେ ଏହି ଚଳଚ୍ଚିତ୍ରର ହାସ୍ୟ ଅଭିନେତା ଜୀବନ ପଣ୍ଡାଙ୍କୁ ଶ୍ରେଷ୍ଠ ହାସ୍ୟ ଅଭିନେତା ପୁରସ୍କାର ମିଳିଥିଲା ।

ଆଧାର

ବାହାର ଆଧାର
 

ଶ୍ରେଣୀ:୨୦୧୭ର ଓଡ଼ିଆ କଥାଚିତ୍ର
ଆଖି ଖୋଲିଲେ ତୁ ତୁ ହି ତୁ

ଆଖି ଖୋଲିଲେ ତୁ ତୁ ହି ତୁ ୨୦୧୭ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ ସରୋଜ ମହାପାତ୍ର ଏବଂ ପ୍ରଯୋଜନା କରିଥିଲେ ସଞ୍ଜୟ ଚୌଧୁରୀ ।  ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିକାଶ ଦାସ ଏବଂ ଗୀତ ରଚନା କରିଥିଲେ ବାପୁ ଗୋସ୍ୱାମୀ ।  ଉଦିତ ନାରାୟଣ, ବିନୋଦ ରାଠୋଡ, ପାମେଲା ଜୈନ୍, ଅନ୍ତରା ଚକ୍ରବର୍ତ୍ତୀ ପ୍ରମୁଖ କଣ୍ଠଶିଳ୍ପୀଗଣ ଏହି ଚଳଚ୍ଚିତ୍ରରେ କଣ୍ଠଦାନ କରିଥିଲେ ।

ଦୀପକ ବାରିକ, ସୂର୍ଯ୍ୟମୟୀ ଏବଂ ନମ୍ରତା ଏହି ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ । ମିହିର ଦାସ, ଅପରାଜିତା ମହାନ୍ତି, ମୀନକେତନ, ପ୍ରଦ୍ୟୁମ୍ନ ଲେଙ୍କା ଆଦି କଳାକାରମାନେ ଏହି ଚଳଚ୍ଚିତ୍ରଟିରେ ବିଭିନ୍ନ ଅଭିନୟ କରିଥିଲେ । 

ଏହି ଚଳଚ୍ଚିତ୍ରଟି ୧୭ ମାର୍ଚ୍ଚ ୨୦୧୭ରେ ମୁକ୍ତିଲାଭ କରିଥିଲା । 

ଅଭିନୟ
 ଦୀପକ ବାରିକ
 ସୂର୍ଯ୍ୟମୟୀ ମହାପାତ୍ର
 ନମ୍ରତା ସିଂହ ଦେଓ
 ମିହିର ଦାସ
 ବିଜୟ ମହାନ୍ତି
 ଅପରାଜିତା ମହାନ୍ତି
 ମୀନକେତନ
 ପ୍ରଦ୍ୟୁମ୍ନ ଲେଙ୍କା
 ଯୋଗେଶ୍
 ଲିୟା

କାହାଣୀ

ଗୀତ ଏବଂ ସଙ୍ଗୀତ
ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିକାଶ ଦାସ ଏବଂ ଗୀତ ରଚନା କରିଥିଲେ ବାପୁ ଗୋସ୍ୱାମୀ । ଉଦିତ ନାରାୟଣ, ବିନୋଦ ରାଠୋଡ, ପାମେଲା ଜୈନ୍, ଅନ୍ତରା ଚକ୍ରବର୍ତ୍ତୀ ପ୍ରମୁଖ କଣ୍ଠଶିଳ୍ପୀଗଣ ଏହି ଚଳଚ୍ଚିତ୍ର ପାଇଁ କଣ୍ଠଦାନ କରିଥିଲେ ।

ଗୀତ
 ଗୀତ  ରଚନା  କଣ୍ଠଦାନ ଆଖି ଖୋଲିଲେ ତୁ ତୁ ହି ତୁ   ତୁ ମୋର କ'ଣ ହେବୁ   ଜୟ ଗଣେଶ   ବ‌ହୁତ ଭଲ ହେଲା  

ଆଧାର

ବାହାର ଆଧାର
 

ଶ୍ରେଣୀ:୨୦୧୭ର ଓଡ଼ିଆ କଥାଚିତ୍ର
ଦି ଏଣ୍ଡ୍

ଦି ଏଣ୍ଡ୍ ୨୦୧୭ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି ଚଳଚ୍ଚିତ୍ରଟି ଏକ ଭୂତକାହାଣୀ ପର୍ଯ୍ୟବସିତ ଚଳଚ୍ଚିତ୍ର ।   ଏହି ଚଳଚ୍ଚିତ୍ରର ନିର୍ଦ୍ଦେଶନା ଦେଇଥିଲେ ଟି. ଗଣେଶ ଏବଂ ପ୍ରଯୋଜନା କରିଥିଲେ ସତ୍ୟକାନ୍ତ ସାହୁ ।  ଅଶ୍ୱିନୀ ତ୍ରିପାଠୀ ଏହି ଚଳଚ୍ଚିତ୍ରର ମୁଖ୍ୟ ଭୂମିକାରେ ଥିବାବେଳେ ତାଙ୍କ ବିପକ୍ଷରେ ନାୟିକା ସାଜିଥିଲେ ପ୍ରିତୀ । ମନୋଜ ମିଶ୍ର ଏବଂ ଇଲୁ ବାନାର୍ଜୀ ପ୍ରମୁଖ ମଧ୍ୟ ଏହି ଚଳଚ୍ଚିତ୍ରରେ ଅଭିନୟ କରିଥିଲେ । ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏସ୍. ଚନ୍ଦ୍ରକାନ୍ତ । 

ଅଭିନୟ
ଏହି ଚଳଚ୍ଚିତ୍ରରେ ଅଭିନୟ କରିଥିବା ପ୍ରମୁଖ କଳାକାରମାନେ ହେଲେ:

 ଅଶ୍ୱୀନି ତ୍ରିପାଠୀ
 ପ୍ରିତୀ
 ମନୋଜ ମିଶ୍ର
 ଇଲୁ ବାନାର୍ଜୀ
 ବାବୁ
 ସୂରଜ ତ୍ରିପାଠୀ
 ରବି
 ମେଘା
 କବିତା
 ପୂଜା
 ଆର୍‌କେ
 ପ୍ରଶାନ୍ତ

କାହାଣୀ

ଗୀତ ଏବଂ ସଙ୍ଗୀତ
ଏହି ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏସ୍. ଚନ୍ଦ୍ରକାନ୍ତ ଏବଂ ଗୀତ ରଚନା କରିଥିଲେ ନିର୍ମଳ ନାୟକ, ଜୟନ୍ତ ଦାସ, ଏନ୍‌. ଗରୁଦତ୍ତ, ଡ. ଶୁଭ କୁମାର, ବିଭୂତି ସ୍ୱାଇଁ ଓ ଦିବ୍ୟଲୋଚନ । ହ୍ୟୁମାନ ସାଗର, ପ୍ରିନସ୍‌, ଶ୍ରଦ୍ଧା, ଇପ୍‌ସିତା, ସଂଗ୍ରାମ, ବିଜୟ କୁମାର ଓ ପିଣ୍ଟୁ ପ୍ରମୁଖ ଏହି ଚଳଚ୍ଚିତ୍ରରେ କଣ୍ଠଦାନ କରିଥିଲେ । 

ଗୀତ
 ଗୀତ  ରଚନା  କଣ୍ଠଦାନ ହାପି ହାପି ନ୍ୟୁ ଇଅର   ଜାନୁରେ   ଜୀବନର ଦୁଇ ଦିନ   ଲଭ୍ ସେସନ୍   ନାଥ ନାଥ   ତୁ ମୋ ମନର ମିତ  

ଆଧାର

ବାହାର ଆଧାର
 

ଶ୍ରେଣୀ:୨୦୧୭ର ଓଡ଼ିଆ କଥାଚିତ୍ର
ଗଡ୍‌ଫାଦର୍

ଗଡ୍‌ଫାଦର୍, ୨୦୧୭ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି ଚଳଚ୍ଚିତ୍ରଟି ନୂଆବର୍ଷ ଦିନ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରଟିର ପ୍ରଯୋଜନା କରିଥିଲେ ଜୁଗାଂଶୁ ଶେଖର ପଣ୍ଡା । ରମେଶ ରାଉତ ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର ଏବଂ ଗୀତ ରଚନା କରିଥିଲେ ନିର୍ମଳ ମିଶ୍ର ଓ ନିଜାମ୍ ।

ସିଦ୍ଧାନ୍ତ ମହାପାତ୍ର ଏହି ଚଳଚ୍ଚିତ୍ରର ନାୟକ ଭୂମିକାରେ ଅଭିନୟ କରିଥିଲେ । ଅନୁ ଚୌଧୁରୀ , ମନୋଜ ମିଶ୍ର, ମୀନକେତନ, ଦୈତାରି ପଣ୍ଡା, ହରିହର ମହାପାତ୍ର ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ ।  ହିନ୍ଦୀ କଥାଚିତ୍ର ତ‌ଥା ଦୂରଦର୍ଶନର ଅଭିନେତ୍ରୀ ରାଖି ସାବନ୍ତ ପ୍ରଥମଥର ପାଇଁ ଏହି ଚଳଚ୍ଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିଥିଲେ । ରାଖି ଏହି ଚଳଚ୍ଚିତ୍ରର ଆଇଟମ ଗୀତରେ ନୃତ୍ୟ କରିଥିଲେ ।  

ଅଭିନୟ
 ସିଦ୍ଧାନ୍ତ ମହାପାତ୍ର
 ଅନୁ ଚୌଧୁରୀ
 ମନୋଜ ମିଶ୍ର
 ମୀନକେତନ
 ଦୈତାରି ପଣ୍ଡା
 ହରିହର ମହାପାତ୍ର
 ରାଖି ସାବନ୍ତ (ଅତିଥି କଳାକାର)
 ସୁଶ୍ରୁତ 
 ଅନନ୍ୟା ମିଶ୍ର

ହିନ୍ଦୀ କଥାଚିତ୍ର ଅଭିନେତ୍ରୀ ରାଖି ସାବନ୍ତ ଏହି ଚଳଚ୍ଚିତ୍ରରେ ଏକ ଆଇଟମ୍ ଗୀତରେ ନୃତ୍ୟ ପରିବେଶଣ କରିଥିଲେ । ରାଖି ସାବନ୍ତ ଏହି ନୃତ୍ୟ ଜରିଆରେ ପ୍ରଥମଥର ପାଇଁ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ ।

କାହାଣୀ

ଗୀତ ଏବଂ ସଙ୍ଗୀତ
ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିର୍ମଳ ନାୟକ ଓ ନିଜାମ ଏହି କଥାଚିତ୍ରଟିର ଗୀତ ରଚନା କରିଥିଲେ । ଅଭିଜିତ ମଜୁମଦାର, ନାଭ୍ୟା, ବିନୋଦ ରାଠୋଡ, ପାମେଲା ଜୈନ୍, ମହମଦ୍ ଇର୍ଫାନ୍, ତପୁ ମିଶ୍ର, ଜାବେଦ୍ ଅଲ୍ଲୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ
 ଗୀତ  ରଚନା  କଣ୍ଠଦାନ ଚୁଟି ଖୋଲିଲେ  ନିର୍ମଳ ନାୟକ  ପାମେଲା ଜୈନ ଗଡ୍‌ଫାଦର୍  ନିର୍ମଳ ନାୟକ  ବିନୋଦ ରାଠୋଡ, ନାଭ୍ୟା ଓମ୍ ନମଃ ଶିବାୟ  ନିର୍ମଳ ନାୟକ  ବିନୋଦ ରାଠୋଡ ସୋଲନୀ ସଲୋନୀ  ନିଜାମ୍  ମହମଦ୍ ଇର୍ଫାନ୍, ତପୁ ମିଶ୍ର ଯେବେ ମୋ ବିନା  ନିର୍ମଳ ନାୟକ  ଜାବେଦ୍ ଅଲ୍ଲୀ ପ୍ୟାର୍ ୱାଲା  ନିର୍ମଳ ନାୟକ  ଅଭିଜିତ ମଜୁମଦାର, ନାଭ୍ୟା

ଆଧାର

ବାହାର ଆଧାର
 

ଶ୍ରେଣୀ:୨୦୧୭ର ଓଡ଼ିଆ କଥାଚିତ୍ର
ତବୁ

ତବସୁମ୍ ଫାତିମା ହାସିମ୍‌ (ଜନ୍ମ: ୪ ନଭେମ୍ବର ୧୯୭୧), ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଯେ କଥାଚିତ୍ର ଜଗତରେ ‌ତବୁ‌ ନାମରେ ପରିଚିତ । ତବୁ ମୁଖ୍ୟତଃ ହିନ୍ଦୀ କଥାଚିତ୍ରରେ ଅଭିନୟ କରନ୍ତି । ସେ ହିନ୍ଦୀ କଥାଚିତ୍ର ବ୍ୟତୀତ ଇଂରାଜୀ, ତେଲୁଗୁ, ତାମିଲ, ମାଲାୟଲମ୍, ମରାଠି ଏବଂ ବଙ୍ଗାଳୀ ଚଳଚ୍ଚିତ୍ରରେ ଅଭିନୟ କରନ୍ତି । ତବୁ ଦୁଇଥର ଜାତୀୟ ଚଳଚ୍ଚିତ୍ର ପୁରସ୍କାର ପାଇଛନ୍ତି । ଏଥି ସ‌ହ ସେ ୬ଥର ଫିଲ୍ମ‌ଫେୟାର ପୁରସ୍କାର ପାଇଛନ୍ତି ଯେଉଁଥିରେ ୪ଟି କ୍ରିଟିକ୍ସଙ୍କ ପସନ୍ଦର ଶ୍ରେଷ୍ଠ ଅଭିନେତ୍ରୀ ସମ୍ମାନ ପାଇଛନ୍ତି । ୨୦୧୧ରେ ତବୁଙ୍କୁ ଭାରତ ସରକାରଙ୍କ ତରଫରୁ ପଦ୍ମଶ୍ରୀ ସମ୍ମାନ ପ୍ରଦାନ କରାଯାଇଥିଲା ।Padma Awards Announced. Ministry of Home Affairs. 25 January 2011

ତବୁ ‌ହୁ ତୁ ତୁ‌, ‌ମାଚିସ୍‌, ‌ବିରାସତ୍‌, ‌ଚାନ୍ଦିନି ବାର୍‌, ‌ଚିନି କମ୍‌, ‌ହାଇଦର୍‌, ‌ଦୃଶ୍ୟମ୍‌, ‌ଫିତୁର୍‌, ‌ଫନା‌, ‌ବିବି ନଂ-୧‌, ‌ହମ୍ ସାଥ୍ ସାଥ୍ ହେ‌ ଭଳି ସଫଳ ଚଳଚ୍ଚିତ୍ରରେ ଅଭିନୟ କରିଥିଲେ । ଇଂରାଜୀ ଚଳଚ୍ଚିତ୍ର ‌ଲାଇଫ୍ ଅଫ୍ ପାଇ‌, ‌ଦ ନମସେକ୍‌, ‌ଆଙ୍ଗ ଲି‌ରେ ଅଭିନୟ କରିଥିଲେ ।

ପ୍ରାରମ୍ଭିକ ଜୀବନ
ତବୁ ଏକ ମୁସଲମାନ ପରିବାରରେ ଜନ୍ମଗ୍ରହଣ କରିଥିଲେ । ତବୁଙ୍କର ଜନ୍ମପରେ ତାଙ୍କର ପିତାମାତାଙ୍କର ବିବାହ ବିଚ୍ଛେଦ ଘଟିଥିଲା । ତାଙ୍କର ମାଆ ଜଣେ ବିଦ୍ୟାଳୟ ଶିକ୍ଷକ ଥିଲେ । ତବୁ ସେଣ୍ଟ ଅନ୍ନା ହାଇସ୍କୁଲରେ ବିଦ୍ୟାଳୟ ଶିକ୍ଷା ଶେଷ କରିବା ପରେ ମୁମ୍ବାଇର ସେଣ୍ଟ ଜାଭିଅର୍ କଲେଜରେ ପାଠ ପଢ଼ିବାକୁ ୧୯୮୩ରେ ଯାଇଥିଲେ ।

ଅଭିନୟ ଜୀବନ
୧୯୮୦ରେ ତବୁ ‌ବଜାର୍‌ ଚଳଚ୍ଚିତ୍ରରେ ଏକ ଛୋଟ ଭୂମିକାରେ ଅଭିନୟ କରିଥିଲେ ଏବଂ ଏହା ପରେ ୧୯୮୫ରେ ୧୪ ବର୍ଷ ବୟସରେ ‌ହମ୍ ନୌଜବାନ୍‌ ଚଳଚ୍ଚିତ୍ରରେ ଦେବ ଆନନ୍ଦଙ୍କ ଝିଅ ଭାବରେ ସେ ଅଭିନୟ କରିଥିଲେ । ନାୟିକା ଭାବରେ ତବୁ ତେଲୁଗୁ ଚଳଚ୍ଚିତ୍ର ‌କୁଲି ନଂ ୧‌ରେ ଭେଙ୍କଟେଶ ଦଗୁପତିଙ୍କ ସ‌ହ ଅଭିନୟ କରିଥିଲେ । ଏହା ପରେ ତବୁ ହିନ୍ଦୀ, ଇଂରାଜୀ, ତାମିଲ, ମାଲାୟଲମ୍, ମରାଠୀ, ବଙ୍ଗଳା ଆଦି ଚଳଚ୍ଚିତ୍ରରେ ଅଭିନୟ କରିଥିଲେ । 

ତବୁ ଅଭିନୟ କରିଥିବା କିଛି ହିନ୍ଦୀ ଚଳଚ୍ଚିତ୍ର ହେଲା: ‌ହୁ ତୁ ତୁ‌, ‌ମାଚିସ୍‌, ‌ବିରାସତ୍‌, ‌ଚାନ୍ଦିନି ବାର୍‌, ‌ଚିନି କମ୍‌, ‌ହାଇଦର୍‌, ‌ଦୃଶ୍ୟମ୍‌, ‌ଫିତୁର୍‌, ‌ଫନା‌, ‌ବିବି ନଂ-୧‌, ‌ହମ୍ ସାଥ୍ ସାଥ୍ ହେ‌ । ଇଂରାଜୀ ଚଳଚ୍ଚିତ୍ର ‌ଲାଇଫ୍ ଅଫ୍ ପାଇ‌, ‌ଦ ନମସେକ୍‌, ‌ଆଙ୍ଗ ଲି‌ରେ ମଧ୍ୟ ତବୁ ଅଭିନୟ କରିଥିଲେ ।

ବନ୍ୟଜନ୍ତୁ ବିବାଦ
୧୯୯୮ ମସିହାରେ ତବୁଙ୍କ ଦୁଇଟି କୃଷ୍ଣସାର ମୃଗର ହତ୍ୟା ମାମଲାର ଆରୋପ ଲାଗିଥିଲା । ‌ହମ୍ ସାଥ୍ ସାଥ୍ ହେ‌ ଚଳଚ୍ଚିତ୍ରର ସୁଟିଂ ବେଳେ ତବୁଙ୍କ ସ‌ହ କଳାକାର ସଲମାନ ଖାଁ, ସୈଫ ଅଲ୍ଲୀ ଖାନ, ସୋନାଲୀ ବିନ୍ଦ୍ରେ ଏବଂ ‌ନୀଲମ୍ କୋଠାରୀ‌ଙ୍କ ଉପରେ କୃଷ୍ଣସାର ମୃଗ ହତ୍ୟା ଅରୋପ ଲାଗିଥିଲା ।

ଅଭିନୀତ କଥାଚିତ୍ର
ତବୁଙ୍କ ଅଭିନୀତ କିଛି ଚଳଚ୍ଚିତ୍ର:
 ୧୯୯୪: ବିଜୟ ପଥ
 ୧୯୯୫: ପ୍ରେମ୍
 ୧୯୯୬: ମାଚିସ୍
 ୧୯୯୬: କଳାପାଣି
 ୧୯୯୬: ନେନେ ପେଲ୍ଲାଦାତା
 ୧୯୯୭: ବିରାସତ୍
 ୧୯୯୯: ହୁ ତୁ ତୁ
 ୨୦୦୦: ଅସ୍ତିତ୍ୱ
 ୨୦୦୧: ଚାନିଦୀ ବାର୍
 ୨୦୦୬: ଫନା
 ୨୦୦୭: ଚିନି କମ୍
 ୨୦୧୪: ହାଇଦର୍
 ୨୦୧୫: ଦୃଶ୍ୟମ୍
 ୨୦୧୬: ଫିତୁର୍

ଆଧାର

ଅଧିକ ତ‌ଥ୍ୟ

 
 
 

ଶ୍ରେଣୀ:୧୯୭୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
Ethambutol/isoniazid/pyrazinamide/rifampicin

ଲେଉଟାଣି ଇଥାମ୍ବୁଟଲ/ଆଇସୋନିଆଜିଡ/ପାଇରାଜିନାମାଇଡ/ରିଫାମ୍ପିସିନ
ରିମି ସେନ

‌ରିମି ସେନ‌ (ଜନ୍ମ: ୨୧ ସେପ୍ଟେମ୍ବର ୧୯୮୧) ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଏବଂ ଚଳଚ୍ଚିତ୍ର ପ୍ରଯୋଜିକା, ଯିଏକି ହିନ୍ଦୀ, ତେଲୁଗୁ ଏବଂ ବଙ୍ଗଳା ଚଳଚ୍ଚିତ୍ରରେ ଅଭିନୟ କରନ୍ତି । ୨୦୧୫ରେ ଦୂରଦର୍ଶନରେ ପ୍ରସାରିତ କାର୍ଯ୍ୟକ୍ରମ ‌ବିଗ୍ ବସ୍‌‌ରେ ମଧ୍ୟ ସେ ଭାଗନେଇଥିଲେ ।

ପ୍ରାରମ୍ଭିକ ଜୀବନ
ରିମି ୨୧ ସେପ୍ଟେମ୍ବର ୧୯୮୧ରେ ପଶ୍ଚିମ ବଙ୍ଗର କଲିକତାଠାରେ ଜନ୍ମଗ୍ରହଣ କରିଥିଲେ । ଜନ୍ମ‌ବେଳେ ତାଙ୍କ ନାମ ଥିଲା ଶୁଭମିତ୍ରା ସେନ । ୧୯୯୮ରେ ବିଦ୍ୟା ଭାରତୀ ମହିଳ ଉଚ୍ଚବିଦ୍ୟାଳୟରୁ ସେ ବିଦ୍ୟାଳୟ ଶିକ୍ଷା ଶେଷ କରିଥିଲେ । କଲିକତା ବିଶ୍ୱବିଦ୍ୟାଳୟରୁ ରିମି ବାଣିଜ୍ୟରେ ସ୍ନାତକ ହାସଲ କରିଥିଲେ ।

ଅଭିନୀତ ଜୀବନ
ରିମି ଛୋଟବେଳୁ ଜଣେ ଅଭିନେତ୍ରୀ ହେବାର ସ୍ୱପ୍ନ ଦେଖିଥିଲେ । ରିମି ତାଙ୍କ ପାଠ ପଢ଼ା ଶେଷ କରିବା ପରେ ମାଆ'ଙ୍କ ଅନୁମତିରେ ମୁମ୍ବାଇ ଯାଇଥିଲେ । ଅଭିନୟ ପାଇଁ ରିମିଙ୍କୁ ତାଙ୍କ ଜେଜେଙ୍କ ବ୍ୟତୀତ ଆଉ କାହାର ପ୍ରେରଣା ମିଳିନଥିଲା । ରିମି ଅଭିନେତା ଅମିର ଖାଁଙ୍କ ସ‌ହ କୋକା-କୋଲା ବିଜ୍ଞାପନରେ ଅଭିନୟ କରିଥିଲେ । ଏହା ପରେ ତାଙ୍କୁ ତାଙ୍କର ପ୍ରଥମ ଚଳଚ୍ଚିତ୍ର ପାଇଁ ସୁଯୋଗ ମିଳିଥିଲା ।

ରିମି ତେଲୁଗୁ ଚଳଚ୍ଚିତ୍ର ‌ନୀ ଥୋଡ଼ୁ କାବାଲି‌ ଚଳଚ୍ଚିତ୍ର ଜରିଆରେ ନାୟିକା ଭାବରେ ପ୍ରଥମ ଅଭିନୟର ସୁଯୋଗ ପାଇଥିଲେ । ଏହାପରେ ୨୦୦୩ରେ ସେ ‌ହଙ୍ଗାମା‌ ଚଳଚ୍ଚିତ୍ର ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟର ସୁଯୋଗ ପାଇଥିଲେ । ଏହା ପରେ ସେ ‌ଧୁମ୍‌, ‌କିଉଁ କି‌, ‌ଗରମ ମସଲା‌, ‌ଗୋଲମାଲ୍: ଫନ୍ ଅନ୍‌ଲିମିଟେଡ୍‌, ‌ଧୁମ୍-୨‌, ‌ଜନି ଗଦ୍ଦାର‌, ‌ଦେ ତାଲି‌, ‌ସଙ୍କଟ ସିଟୀ‌, ‌ହର୍ନ ଓକେ ପ୍ଲିଜ୍‌, ‌ଥ୍ୟାଙ୍କ ୟୁ‌, ‌ସାଗିର୍ଦ‌ ଭଳି ଚଳଚ୍ଚିତ୍ରରେ ଅଭିନୟ କରିଥିଲେ ।

ରିମି ୨୦୧୬ରେ ବୁଦ୍ଧିଆ ସିଂହଙ୍କ ଉପରେ ଆଧାରିତ ହିନ୍ଦୀ ଚଳଚ୍ଚିତ୍ର ‌ବୁଦ୍ଧିଆ ସିଂହ-ବର୍ଣ ଟୁ ରନ୍‌ ଚଳଚ୍ଚିତ୍ରର ପ୍ରଯୋଜନା କରିଥିଲେ । ସେ ତାଙ୍କର ପ୍ରଯୋଜନା ସଂସ୍ଥା ପାଇଁ ତାଙ୍କ ନାମ ‌ରିମି‌ରୁ ପୁଣିଥରେ ‌ଶୁଭମିତ୍ରା ସେନ‌କୁ ପରିବର୍ତ୍ତନ କରିଥିଲେ ।

ଦୂରଦର୍ଶନ
୨୦୧୫ରେ ରିମି ବିଗ୍ ବସ୍-୯ରେ ଜଣେ ପ୍ରତିଯୋଗୀ ଭାବରେ ଭାଗନେଇଥିଲେ ।

ଅଭନୀତ କଥାଚିତ୍ର
୨୦୦୦: ପରୋମିତାର ଏକ୍ ଦିନ୍ (ବଙ୍ଗଳା)
 ୨୦୦୧: ଇଦେ ନା ମୋଦାତି ପ୍ରେମ ଲେଖା (ବଙ୍ଗଳା)
 ୨୦୦୨: ନୀ ଥୋଡ଼ୁ କାବାଲି (ତେଲୁଗୁ)
 ୨୦୦୩: ହଙ୍ଗାମା (ହିନ୍ଦୀ)
 ୨୦୦୩: ବଘବନ୍ (ହିନ୍ଦୀ)
 ୨୦୦୪: ସଜନୀ (ବଙ୍ଗଳା)
 ୨୦୦୪: ଧୁମ୍ (ହିନ୍ଦୀ)
 ୨୦୦୪: ସ୍ୱପ୍ନେର୍ (ବଙ୍ଗଳା)
 ୨୦୦୫: ଅନ୍ଦାରିୱାଡ଼ୁ (ତେଲୁଗୁ)
 ୨୦୦୫: ଗରମ ମସଲା (ହିନ୍ଦୀ)
 ୨୦୦୫: କିଉଁ କି (ହିନ୍ଦୀ)
 ୨୦୦୫: ଦିୱାନା ହୁଏ ପାଗଲ୍ (ହିନ୍ଦୀ)
 ୨୦୦୬: ଫିର୍ ହେରା ଫେରି (ହିନ୍ଦୀ)
 ୨୦୦୬: ଗୋଲ୍‌ମାଲ୍: ଫନ୍ ଅନ୍‌ଲିମିଟେଡ୍ (ହିନ୍ଦୀ)
 ୨୦୦୬: ଧୁମ୍-୨ (ହିନ୍ଦୀ)
 ୨୦୦୭: ହ୍ୟାଟ୍ରିକ୍ କାଶ୍ମିରା (ହିନ୍ଦୀ)
 ୨୦୦୭: ଜନି ଗଦ୍ଦାର (ହିନ୍ଦୀ)
 ୨୦୦୮: ଦେ ତାଲି (ହିନ୍ଦୀ)
 ୨୦୦୯: ସଙ୍କଟ ସିଟି (ହିନ୍ଦୀ)
 ୨୦୦୯: ହର୍ଣ୍ଣ ଓକେ ପ୍ଲିଜ୍ (ହିନ୍ଦୀ)
 ୨୦୧୧: ଥ୍ୟାଙ୍କ୍ ୟୁ (ହିନ୍ଦୀ)
 ୨୦୧୧: ସାଗିଦ୍ (ହିନ୍ଦୀ)
 ୨୦୧୬: ବୁଦ୍ଧିଆ ସିଂ- ବର୍ନ ଟୁ ରନ୍ (ପ୍ରଯୋଜିକା)

ଆଧାର

ଅଧିକ ତ‌ଥ୍ୟ
 

ଶ୍ରେଣୀ:୧୯୮୧ ଜନ୍ମ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ବଙ୍ଗଳା କଥାଚିତ୍ର ଅଭିନେତ୍ରୀ
ସଂଘମିତ୍ରା ମହାନ୍ତି

ସଂଘମିତ୍ରା ମହାନ୍ତି (୧ ଅପ୍ରେଲ ୧୯୫୩ – ୨ ଜୁଲାଇ ୨୦୨୧) ଜଣେ କମ୍ପ୍ୟୁଟର ବିଜ୍ଞାନ ଅଧ୍ୟାପିକା ଓ ବିଶ୍ୱବିଦ୍ୟାଳୟ କୁଳପତି ଥିଲେ । ପଦାର୍ଥ ବିଜ୍ଞାନରେ ଏମ୍ ଏସ୍ ସି ଏବଂ ପି ଏଚ ଡି ଯୋଗ୍ୟତା ହାସଲ କଲାପରେ, ସେ ଉତ୍କଳ ବିଶ୍ୱବିଦ୍ୟାଳୟର କମ୍ପ୍ୟୁଟର ବିଜ୍ଞାନ ବିଭାଗରେ ଅଧ୍ୟାପିକା, ପ୍ରଧ୍ୟାପିକା ଏବଂ ପ୍ରାଚାର୍ଯ୍ୟା ଭାବେ ୧୯୮୬ରୁ ୨୦୧୧ ପର୍ଯ୍ୟନ୍ତ କାର୍ଯ୍ୟ କରିଛନ୍ତି । ସେ ଆର୍ଟିଫିସିଆଲ ଇଣ୍ଟେଲିଜେନ୍ସ, Speech Processing, Image Processing, ନ୍ୟାଚୁରାଲ ଲାଙ୍ଗୁଏଜ ପ୍ରୋସେସିଂ, Fractal Geometry, Weather Prediction ଏବଂ High Energy Physicsରେ ଗବେଷଣା କରିଛନ୍ତି । ସେ ଭାରତୀୟ ଭାଷା ବିଜ୍ଞାନରେ ଗବେଷଣା କରି ୧୩ଟି ପେଟେଣ୍ଟ ଲାଭ କରିଛନ୍ତି । ତାଙ୍କର ୧୩୨ଟିରୁ ଅଧିକ ଗବେଷଣାତ୍ମକ ସନ୍ଦର୍ଭ ପ୍ରକାଶିତ ହୋଇଛି ।
ତାଙ୍କ ତତ୍ତ୍ୱାବଧାନରେ ୭୦ରୁ ଉର୍ଦ୍ଧ୍ୱ ଛାତ୍ର ଛାତ୍ରୀ ଏମ୍ ଇ, ଏମ୍ ଟେକ୍ ଏବଂ ପି ଏଚ୍ ଡି ପାଠ୍ୟକ୍ରମ ଶେଷ କରିଛନ୍ତି । ଦେଶ ଓ ବିଦେଶର ବିଭିନ୍ନ ଶିକ୍ଷାନୁଷ୍ଠାନମାନଙ୍କୁ ସେ ଶିକ୍ଷା ଓ ଗବେଷଣା ସମ୍ବଦ୍ଧୀୟ କାର୍ଯ୍ୟରେ ନିମନ୍ତ୍ରଣ କ୍ରମେ ଯୋଗଦେଇଛନ୍ତି । ସେ ଯାନ୍ତ୍ରିକ ଓ କାରିଗରୀରେ ତାଙ୍କର ଗବେଷଣା ଓ ଅବଦାନ ପାଇଁ ଓଡ଼ିଶା ବିଜ୍ଞାନ ଏକାଡେମୀ, ଓଡ଼ିଶା ସରକାରଙ୍କଦ୍ୱାରା ୨୦୧୨ ମସିହା ପାଇଁ ସାମନ୍ତ ଚନ୍ଦ୍ରଶେଖର  ପୁରସ୍କାରରେ ସମ୍ମାନିତ ହୋଇଛନ୍ତି । ସେ ଉଇମେନ୍ ଇଞ୍ଜିନିୟରିଂ ସୋସାଇଟି, ଇଉନାଇଟେଡ କିଙ୍ଗଡମର ଫେଲୋ (FWES) ଥିଲେ । ପ୍ରାଚାର୍ଯ୍ୟା ମହାନ୍ତି ୨୦୧୧ରୁ ୨୦୧୪ ମସିହା ପର୍ଯ୍ୟନ୍ତ ଉତ୍ତର ଓଡ଼ିଶା ବିଶ୍ୱବିଦ୍ୟାଳୟର  କୁଳପତି ଭାବରେ କାର୍ଯ୍ୟ ସମ୍ପାଦନା କରିଛନ୍ତି । ୨୦୧୬ ଜାନୁଆରୀଠାରୁ ସେ ଓଡ଼ିଶା ବିଜ୍ଞାନ ଏକାଡେମୀର ସଭାପତି ହୋଇଅଛନ୍ତି ।

୨୦୨୧ ମସିହାରେ କରୋନାରେ ଆକ୍ରାନ୍ତ ହୋଇ ତାଙ୍କର ଦେହାନ୍ତ ହୋଇଥିଲା ।

 ପ୍ରାରମ୍ଭିକ ଜୀବନ 
ସେ ୧୯୫୩ ମସିହା ଏପ୍ରିଲ ୧ ତାରିଖରେ ଓଡ଼ିଶାର କଟକ ସହରରେ ଜନ୍ମ ଗ୍ରହଣ କରିଥିଲେ ।

 ଆଧାର 

ଶ୍ରେଣୀ:୧୯୫୩ ଜନ୍ମ
ଶ୍ରେଣୀ:୨୦୨୧ ମୃତ୍ୟୁ
ଶ୍ରେଣୀ:ଭାରତରେ କୋଭିଡ-୧୯ ମହାମାରୀ ଯୋଗୁ ମୃତ୍ୟୁ‎